ลิ้นไก่ยาวและบวม มันห้อยลงมาแตะที่ลิ้น รู้สึกรำคาญมาก แต่ไม่มีไข้นะครับ ทำไงถึงหายดีนอนไม่ค่อยได้รู้สึกมีอะไรติดลำคอ
สวัสดีค่ะ อาการที่ลิ้นไก่ยาวขึ้นและบวม อาจเกิดจาก1. ลิ้นไก่อักเสบ (uvulitis) ซึ่งสาเหตุอาจเกิดได้จาก- ติดเชื้อไวรัส เช่น จากเชื้อไวรัสที่ทำให้เกิดโรคไข้หวัด ซึ่งมีหลายชนิด แต่ก็จะมีอาการอื่นๆ ร่วมด้วย เช่น มีน้ำมูก ไอ มีเสมหะ เป็นต้น- เป็นคออักเสบหรือทอนซิลอักเสบ ซึ่งอาจทำให้ลิ้นไก่บวมไปด้วย แต่ก็จะต้องมีอาการเจ็บคอ กลืนลำบาก มีไข้ มีเสมหะ เป็นต้น- มีการติดเชื้ออื่นๆ ในช่องปาก เช่น เชื้อรา แต่ก็จะมีอาการเจ็บในช่องปากร่วมด้วย และเห็นแผลหรือฝ้าขาวในปาก2. เป็นแผลร้อนบริเวณที่ลิ้นไก่3. การระคายเคืองจากโรคกรดไหลย้อน4. อาจเกิดจากร่างกายขาดน้ำ หรือบางรายอาจพบอาการลิ้นไก่บวมหลังดื่มแอลกอฮอล์ปริมาณมาก ซึ่งทำให้ร่างกายขาดน้ำตามมา5. การนอนกรนเสียงดังและต่อเนื่องนาน ซึ่งอาจทำให้ลิ้นไก่เกิดการสั่นไหวมากไปขณะกรนและเกิดการอักเสบตามมาได้6. เป็นเนื้องอกหรือมะเร็งที่ลิ้นไก่หรือเพดานอ่อน7. จากการแพ้สารต่างๆ การสูบบุหรี่หรือสูดควันบุหรี่ หรือฝุ่นควันต่างๆในเบื้องต้น ควรพยายามดื่มน้ำมากๆ งดการสูบบุหรี่หรืออยู่ใกล้ผู้ที่สูบบุหรี่ หลีกเลี่ยงการอยู่ในที่ที่มีฝุ่นมาก งดการดื่มแอลกฮอล์ เป็นต้น หากลิ้นไก่ยังคงบวมและยาว รวมถึงมีอาการผิดปกติทางร่างกายอื่นๆ ก็ควรไปพบแพทย์เพื่อตรวจค่ะ